SK
C 207/18
Úradný vestník Európskej únie
23.5.2022
Po šieste Všeobecný súd nesprávne uplatnil právo týkajúce sa dostatočne závažného porušenia, keď dospel k záveru, že nedošlo k závažnému a zjavnému pochybeniu v súvislosti s porušením základnej zásady riadnej správy vecí verejných a/alebo povinnosti konať s náležitou starostlivosťou zo strany Komisie.
Po siedme Všeobecný súd nesprávne uplatnil právo týkajúce sa dostatočne závažného porušenia, keď dospel k záveru, že nedošlo k závažnému a zjavnému pochybeniu v súvislosti s porušením základnej zásady týkajúcej sa slobody podnikania a obchodovania zo strany Komisie.
Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 25. februára 2022 – BM, NP/Ministero dell’Istruzione, dell’Università e della Ricerca (Vec C-132/22) (2022/C 207/25) Jazyk konania: taliančina Vnútroštátny súd, ktorý podal návrh na začatie prejudiciálneho konania Tribunale Amministrativo Regionale per il Lazio Účastníci konania pred vnútroštátnym súdom Žalobcovia: BM, NP Žalovaný: Ministero dell’Istruzione, dell’Università e della Ricerca Prejudiciálna otázka Majú sa článok 45 ods.
1 a 2 ZFEÚ a článok 3 ods.
1 písm.
b) nariadenia č. 492/2011 (1) vykladať v tom zmysle, že bránia právnej úprave, akou je právna úprava uvedená v článku 1 ods.
655 zákona č. 205/2017, podľa ktorej sa na účely účasti na postupe zápisu do zoznamov vytvorených pre nasledovné uzatvorenie pracovných zmlúv s pedagógmi na dobu neurčitú a na dobu určitú v talianskych inštitúciách AFAM zohľadňuje len odborná prax, ktorú uchádzači získali v takýchto vnútroštátnych inštitúciách, a nie aj v inštitúciách rovnakej úrovne so sídlom v iných európskych krajinách, vzhľadom na osobitný účel predmetného postupu, ktorým je zmiernenie vnútroštátnej neistoty v zamestnaní a v prípade, že Súdny dvor sa nedomnieva, že talianska právna úprava je teoreticky v rozpore s európskym právnym rámcom, možno opatrenia, ktoré stanovuje, považovať za primerané, a to konkrétne vo vzťahu k uvedenému cieľu všeobecného záujmu, ktorý sa má dosiahnuť?
(1)
Nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie Text s významom pre EHP (Ú. v.
EÚ L 141, 2011, s. 1).
Návrh na začatie prejudiciálneho konania, ktorý podala Conseil d’État (Francúzsko) 1. marca 2022 – Association Avocats pour la défense des droits des étrangers (ADDE) a i./Ministre de l’Intérieur (Vec C-143/22) (2022/C 207/26) Jazyk konania: francúzština Vnútroštátny súd, ktorý podal návrh na začatie prejudiciálneho konania Conseil d’État Účastníci konania pred vnútroštátnym súdom Žalobcovia: Association Avocats pour la défense des droits des étrangers (ADDE), Association nationale d’assistance aux frontières pour les étrangers (ANAFE), Association de recherche, de communication et d’action pour l’accès aux traitements (ARCAT), Comité inter-mouvements auprès des évacués (CIMADE), Fédération des associations de solidarité avec tou-te-s les immigré-e-s (FASTI), Groupe d'information et de soutien des immigré.e.s (GISTI), Ligue des droits de l’homme (LDH), Le paria, Syndicat des avocats de France (SAF), SOS – Hépatites Fédération Žalovaný: Ministre de l’Intérieur